Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS TARYBOS 2022 M. GEGUŽĖS 26 D. SPRENDIMO NR. T3-169 „DĖL PRIENŲ RAJONO SAVIVALDYBĖS SKOLINIMOSI TAISYKLIŲ PATVIRTINIMO“ PAKEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 27 straipsnio 2 dalies 3 punktu, Lietuvos Respublikos fiskalinės sutarties įgyvendinimo konstituciniu įstatymu, Lietuvos Respublikos biudžeto sandaros įstatymu ir Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, Prienų rajono savivaldybės taryba nusprendžia:

Pakeisti Prienų rajono savivaldybės skolinimosi taisykles, patvirtintas Prienų rajono savivaldybės tarybos 2022 m. gegužės 26 d. sprendimu Nr. T3-169 „Dėl Prienų rajono savivaldybės skolinimosi taisyklių patvirtinimo“:

1. Pakeisti 3 punktą ir jį išdėstyti taip:

„3. Savivaldybė skolinasi, laikydamasi Lietuvos Respublikos fiskalinės sutarties įgyvendinimo konstituciniame įstatyme numatytų ir Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytų limitų, vadovaudamasi Lietuvos Respublikos Vyriausybės 2004 m. kovo 26 d. nutarimu Nr. 345 patvirtintomis Savivaldybių skolinimosi taisyklėmis.“

2. Pakeisti 4 punktą ir jį išdėstyti taip:

„4. Savivaldybė, turėdama Savivaldybės kontrolieriaus (Savivaldybės kontrolės ir audito tarnybos) išvadą, Savivaldybės tarybos (toliau – Taryba) sprendimu gali skolintis (imti ilgalaikes ir trumpalaikes paskolas), prisiimti įsipareigojimus pagal finansinės nuomos (lizingo) sutartis ir kitus įsipareigojamuosius skolos dokumentus bei suteikti garantijas dėl Savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus.“

3. Pakeisti 17 punktą ir jį išdėstyti taip:

„17. Kredito įstaigų pasiūlymus vertina Finansų ir strateginio planavimo skyrius, vertinimas vyksta ne ilgiau kaip 5 darbo dienas. Sprendimą priima Savivaldybės meras arba jo įgaliotas asmuo.“

4. Pakeisti 19 punktą ir jį išdėstyti taip:

„19. Finansų ir strateginio planavimo skyrius, vadovaudamasis Lietuvos Respublikos fiskalinės sutarties įgyvendinimo konstituciniame įstatyme numatytais ir Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytais limitais bei Tarybos patvirtintu Savivaldybės einamųjų metų biudžetu, kiekvieną ataskaitinių metų ketvirtį apskaičiuoja bendrąjį Savivaldybės skolos limitą, metinį grynojo skolinimosi limitą ir Savivaldybės garantijų limitą.“

Savivaldybės meras